Foto: RIA «Novosti» Apple kompaniyasi aksiyalari narxi kompaniyaning yangi mahsuloti iPhone X taqdimotidan keyin 163,54 dollardan 159,51 dollargacha tushib ketdi. Ehtimol, bu sarmoyachilarning taqdimotdan hafsalalari pir bo‘lgani bilan bog‘langan bo‘lishi mumkin. iPhone X 3 noyabrdan, iPhone8 va iPhone8 plus 22 sentabrdan sotuvga chiqadi. The Wall Street Journal nashri ma’lumotlariga ko‘ra, kompaniya smartfonlarni sotuvga yozdagi ishlab chiqarishdagi ushlanishlar sababli bir oylik kechikish bilan chiqarmoqda. Jadvaldan qolishni kamaytirish maqsadida kompaniyaning Xitoydagi zavodida yangi ishchilar yollangandi.